PTTGC เผยโครงการฟีนอล 2 เลื่อนผลิตเชิงพาณิชย์ไปปีหน้า
PTTGC เผยโครงการฟีนอล 2 จะเลื่อนผลิตเชิงพาณิชย์ไป Q1/59 จากเดิมคาดว่าแล้วเสร็จใน Q4/58
9 พ.ย. 2558

บริษัท พีทีที โกลบอล เคมิคอล จำกัด (มหาชน) หรือ PTTGC ระบุว่า โครงการฟีนอล 2 จะเลื่อนการดำเนินการเชิงพาณิชย์ออกไปเป็นไตรมาส 1/59 จากเดิมที่คาดว่าจะแล้วเสร็จในไตรมาส 4/58 เนื่องจากการก่อสร้างล่าช้ากว่าแผนที่วางไว้ ส่วนความคืบหน้าในการลงทุนโครงการอื่นยังคงเป็นไปตามแผน
ส่วนโครงการเพิ่มประสิทธิภาพการผลิตของโรงงาน TOCGC ก่อสร้างแล้วเสร็จตามแผนในไตรมาส 3/58 และอยู่ระหว่างกระบวนการทดสอบการทำงานของระบบและอุปกรณ์ต่างๆ ซึ่งคาดว่าจะเริ่มดำเนินการเชิงพาณิชย์ได้ในเดือนพ.ย.58 ขณะที่โครงการขยายกำลังการผลิตโรงงานอะโรเมติกส์หน่วยที่ 2 นั้น ได้เลื่อนกำหนดการดำเนินการเชื่อมต่อส่วนขยายภายหลังการหยุดเดินเครื่องฉุกเฉินเมื่อวันที่ 28 ก.ค.58 นั้น ได้ทยอยเริ่มเดินเครื่องในแต่ละหน่วยการผลิตตามแผนที่วางไว้ตั้งแต่เดือนก.ย.58 และคาดว่าโครงการทั้งหมดจะแล้วเสร็จในเดือนพ.ย.58 นี้ 